รวบยกแก๊ง บอล บ้านถิ่น ขาใหญ่อุดรฯ ค้ายานรก 
ตร.อุดรฯ จับยกแก๊ง บอล บ้านถิ่น พ่อค้ายาบ้ารายใหญ่ใน อ.กุดจับ จ.อุดรธานี ร่วมกับพวกอีก 2 คน ลักลอบมั่วสุมเสพและจำหน่ายยาบ้า บริเวณป่าละเมาะ พร้อมของกลาง ยาบ้า 6 พันเม็ด ยาไอซ์ 18 กรัม อาวุธปืนเครื่องกระสุน สารภาพรับยามาจากเอเย่นต์ชาวลาว ,เมื่อเวลา 14.00 น. วันที่ 8 พฤษภาคม ที่กองกำกับสืบสวน ภ.จ.อุดรธานี พ.ต.อ.วิธ มุทธสินธุ์ ผกก.สส.ภ.จ.อุดรธานี พ.ต.ท.พรพิชิต สุปัญญา รอง ผกก.สส.ภ.จ.อุดรธานี แถลงข่าวจับนายปรัชญา หรือบอล สาเจริญ อายุ 22 ปี นายชาญวิทย์ สิมสีดา อายุ 20 ปี และนายกิตติศักดิ์ นิลดาศรี อายุ 24 ปี พร้อมของกลาง ยาบ้า 6,040 เม็ด ยาไอซ์ 18 กรัม อาวุธปืนขนาด .22 จำนวน 1 กระบอก กระสุน 6 นัด ปืนสั้นไทยประดิษฐ์ 1 กระบอก รถยนต์เก๋งมิตซูบิชิ เลนเซอร์ สีดำ หมายเลขทะเบียน กข 7357 หนองคาย รถจักรยานยนต์คาวาซากิ นินจา สีเขียวดำ ไม่ติดแผ่นป้ายทะเบียน โดยกล่าวหา ร่วมกันมียาเสพติดประเภท 1 (ยาบ้า ยาไอซ์) ไว้ในครอบครองเพื่อจำหน่ายโดยผิดกฎหมาย มีอาวุธปืนและเครื่องกระสุนไว้ในครอบครองโดยไม่ได้รับอนุญาต ,พ.ต.อ.วิธ เปิดเผยว่า เช้าวันที่ 8 พฤษภาคม ร.ต.ท.โชคชัย กำไรทอง รอง สว.สส.ภ.จ.อุดรธานี สืบทราบว่ามีการลักลอบมั่วสุมเสพและจำหน่ายยาบ้า บริเวณป่าละเมาะหลังหมู่บ้านถิ่น ต.เชียงเพ็ง อ.กุดจับ จึงนำกำลังออกไปตรวจสอบ พบนายปรัชญา กำลังมั่วสุมเสพยาบ้ากับนายชาญวิทย์ และนายกิตติศักดิ์ ซึ่งทั้งหมดได้พยายามวิ่งหลบหนี แต่ตำรวจไล่ติดตามจับกุมมาได้ ตรวจค้นพบยาบ้า 6,000 เม็ด ยาไอซ์ 18 กรัม อาวุธปืน 2 กระบอก กระสุน 6 นัด อยู่ภายในกระเป๋าสะพายสีน้ำตาลของนายปรัชญา และพบยาบ้า 40 เม็ด ซุกซ่อนอยู่ในกระเป๋ากางเกงนายชาญวิทย์ ส่วนนายกิตติศักดิ์ ตรวจปัสสาวะพบเป็นสีม่วง ,จากการสอบสวนนายปรัชญา ให้การรับสารภาพว่า ลักลอบเสพและขายยาบ้ามาประมาณ 1 ปีแล้ว เมื่อเดือนเมษายน ตนถูกตำรวจ สภ.กุดจับ จ.อุดรธานี จับกุมข้อหาจำหน่ายยาบ้า 40 เม็ด ตนประกันตัวออกมาว่าจ้างทนายสู้คดี โดยขณะติดคุก 9 วัน นายเทียนซึ่งเป็นนักโทษชายในเรือนจำกลางอุดรธานี ได้ให้เบอร์โทรศัพท์เอเย่นต์ยาบ้าผู้หญิงชื่อนาง ไม่ทราบชื่อนามสกุลจริง ชาวลาว เมื่อตนประกันตัวออกมาจึงได้โทรศัพท์หาเอเย่นต์ยาบ้าชาวลาว เพื่อติดต่อขอซื้อยาบ้านำมาขาย เพื่อหาเงินไปจ้างทนายสู้คดี,นายปรัชญา ให้การรับสารภาพอีกว่า ซึ่งตนไปรับยาบ้าที่ จ.หนองคาย 4 ครั้ง ครั้งละ 1,000-4,000 เม็ด และครั้งนี้เป็นครั้งที่ 5 จำนวน 30 ถุง หรือ 6,000 เม็ด และเรียกให้นายชาญวิทย์และนายกิตติศักดิ์ ซึ่งเป็น ม้าเร็ว กระจายยาบ้า นำยาบ้า 40 เม็ด ไปส่งลูกค้า เพื่อนำเงินไปจ่ายทนาย จ่ายค่าจ้างเป็นยาบ้า 5 เม็ด ก่อนไปส่งยาบ้าตนได้ชวนกันเสพยาบ้าในป่าละเมาะก่อนไปส่ง จึงถูกตำรวจจับกุม ส่วนอาวุธปืนตนได้สั่งซื้อจากเอเย่นต์ยาบ้าชาวลาว กระบอกละ 8,000 บาท เพื่อนำมาพกป้องกันตัว ตำรวจจึงควบคุมตัวไว้ดำเนินคดีต่อไป.
ตร.อุดรฯ จับยกแก๊ง บอล บ้านถิ่น พ่อค้ายาบ้ารายใหญ่ใน อ.กุดจับ จ.อุดรธานี ร่วมกับพวกอีก 2 คนลักลอบมั่วสุมเสพและจำหน่ายยาบ้า บริเวณป่าละเมาะ พร้อมของกลาง ยาบ้า 6 พันเม็ด ยาไอซ์ 18 กรัม อาวุธปืนเครื่องกระสุน รับยามาจากชาวลาว 
ยาบ้า,ยาเสพติด,บอล บ้านถิ่น,ขาใหญ่อุดรฯ,จับยาบ้า,มั่วสุมเสพยาบ้า,จับยกแก๊ง,พ่อค้ายาบ้ารายใหญ่,อ.กุดจับ,อุดรธานี,ข่าว,ไทยรัฐออนไลน์,ข่าวทั่วไทย